CELEX: 32009R0199
Language: da
Date: 2009-03-13 00:00:00
Title: Kommissionens forordning (EF) nr. 199/2009 af 13. marts 2009 om en overgangsforanstaltning med henblik på fravigelse fra Europa-Parlamentets og Rådets forordning (EF) nr. 2160/2003 for så vidt angår direkte levering af små mængder fersk kød fra flokke af slagtekyllinger og kalkuner (EØS-relevant tekst)

14.3.2009   
            
            
               DA
            
            
               Den Europæiske Unions Tidende
            
            
               L 70/9
            
         
      KOMMISSIONENS FORORDNING (EF) Nr. 199/2009
   af 13. marts 2009
   om en overgangsforanstaltning med henblik på fravigelse fra Europa-Parlamentets og Rådets forordning (EF) nr. 2160/2003 for så vidt angår direkte levering af små mængder fersk kød fra flokke af slagtekyllinger og kalkuner
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 2160/2003 af 17. november 2003 om bekæmpelse af salmonella og andre bestemte fødevarebårne zoonotiske agenser (1), særlig artikel 13, og
   ud fra følgende betragtninger:
   
               (1)
            
            
               Forordning (EF) nr. 2160/2003 har til formål at sikre, at der træffes hensigtsmæssige og effektive foranstaltninger til påvisning og bekæmpelse af salmonella og andre zoonotiske agenser på alle relevante trin i produktionen, forarbejdningen og distributionen og navnlig i den primære produktionsfase med henblik på at mindske forekomsten heraf og de risici, de indebærer for folkesundheden.
            
         
               (2)
            
            
               Forordning (EF) nr. 2160/2003 finder ikke anvendelse på primærproduktion til brug i private husholdninger eller direkte levering fra producenten af små mængder primærprodukter til den endelige forbruger eller til lokale detailvirksomheder, der leverer primærprodukterne direkte til forbrugerne. I henhold til forordning (EF) nr. 2160/2003 skal sådan direkte levering være omfattet af nationale bestemmelser, der sikrer at forordningens mål nås.
            
         
               (3)
            
            
               I henhold til forordning (EF) nr. 2160/2003 skal der opstilles et EF-mål for mindskelse af forekomsten af alle salmonellaserotyper af betydning for folkesundheden i slagtekyllinger og kalkuner i primærproduktionen. Det er ligeledes fastsat, at EF-målet skal omfatte en fastlæggelse af de kontrolordninger, der er nødvendige for at efterprøve, om målet er nået.
            
         
               (4)
            
            
               Kommissionens forordning (EF) nr. 646/2007 (2) gennemfører forordning (EF) nr. 2160/2003 for så vidt angår et EF-mål for mindskelse af forekomsten af visse salmonellatyper hos slagtekyllinger i primærproduktionen. Den fastsætter endvidere den fornødne kontrolordning til efterprøvning af, hvordan det går med at nå EF-målet. Kontrolordningen anvendes fra den 1. januar 2009.
            
         
               (5)
            
            
               Kommissionens forordning (EF) nr. 584/2008 (3) gennemfører forordning (EF) nr. 2160/2003 for så vidt angår et EF-mål for mindskelse af forekomsten af visse salmonellatyper hos kalkuner i primærproduktionen. Den fastsætter endvidere den fornødne kontrolordning til efterprøvning af, hvordan det går med at nå EF-målet. Kontrolordningen anvendes fra den 1. januar 2010.
            
         
               (6)
            
            
               Forordning (EF) nr. 2160/2003 finder ikke anvendelse på visse typer primærproduktion. Den finder dog anvendelse på flokke af slagtekyllinger og kalkuner, hvor producenten har til hensigt at levere små mængder fersk kød fra sådanne flokke til den endelige forbruger eller til lokale detailvirksomheder, der leverer det ferske kød direkte til den endelige forbruger. I henhold til kontrolordningerne i forordning (EF) nr. 646/2007 og (EF) nr. 584/2008 er sådant fjerkræ således omfattet af obligatorisk kontrol inden slagtning.
            
         
               (7)
            
            
               Kontrol af sådanne flokke af slagtekyllinger og kalkuner medfører praktiske problemer for producenter med et meget lille antal dyr, da der skulle kræves løbende kontrol inden slagtning. Det kan således ske, at salg skal afbrydes, fordi testresultaterne skal foreligge inden slagtningen.
            
         
               (8)
            
            
               For at undgå, at en dispensation fra den obligatoriske løbende kontrol af sådanne flokke øger folkesundhedsrisikoen, bør medlemsstaterne fastsætte nationale bestemmelser om producentens levering af det ferske kød, således at målet med forordning (EF) nr. 2160/2003 nås.
            
         
               (9)
            
            
               Der bør derfor fastsættes en overgangsforanstaltning, således at flokke af slagtekyllinger og kalkuner, hvor producenten har til hensigt at levere små mængder fersk kød fra sådanne flokke til den endelige forbruger eller til lokale detailvirksomheder, der leverer det ferske kød direkte til den endelige forbruger, udelukkes fra anvendelsesområdet for forordning (EF) nr. 2160/2003.
            
         
               (10)
            
            
               Levering af den pågældende type forekommer sjældent om vinteren, og overgangsforanstaltningen bør derfor anvendes fra foråret 2009.
            
         
               (11)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   1.   Uanset artikel 1, stk. 2, i forordning (EF) nr. 2160/2003 finder forordning (EF) nr. 2160/2003 ikke anvendelse på flokke af slagtekyllinger og kalkuner, hvor producenten udelukkende har til hensigt at levere små mængder fersk kød, jf. definitionen i punkt 1.10 i bilag I til Europa-Parlamentets og Rådets forordning (EF) nr. 853/2004 (4), fra sådanne flokke til:
   
               a)
            
            
               den endelige forbruger, eller
            
         
               b)
            
            
               lokale detailvirksomheder, der leverer det ferske kød direkte til den endelige forbruger.
            
         2.   Medlemsstaterne fastsætter nationale bestemmelser om producentens levering af det ferske kød, jf. stk. 1, således at målet med forordning (EF) nr. 2160/2003 nås.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes i en periode på tre år.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. marts 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 325 af 12.12.2003, s. 1.
   
      (2)  EUT L 151 af 13.6.2007, s. 21.
   
      (3)  EUT L 162 af 21.6.2008, s. 3.
   
      (4)  EUT L 139 af 30.4.2004, s. 55. Berigtiget ved EUT L 226 af 25.6.2004, s. 22.